rejauldu/bengali-wikipedia huggingface dataset:
লা বেল এপোক ২০১৯ সালে মুক্তিপ্রাপ্ত  একটি ফরাসি প্রণয়ধর্মী হাস্যরসাত্মক-নাট্য চলচ্চিত্র যা রচনা ও পরিচালনা করেছেন নিকোলা ব্যদোস।Allan Hunter, "'La Belle Epoque': Cannes Review". Screen Daily, 21 May 2019.  চলচ্চিত্রটিতে দানিয়েল ওত্যিই ভিক্ত্যর চরিত্রে অভিনয় করেছেন, যিনি মারিয়ানের (ফানি আরদঁ) সাথে দীর্ঘ বিবাহ বন্ধনে আবদ্ধ। ভিক্ত্যর যখন অঁতোয়ানের (গিইয়োম কানে) সাথে দেখা করেন, যিনি এমন একটি সংস্থার মালিক যা লোকদেরকে সময় ভ্রমণ করার কাজে সাহায্য করে, এরপর ভিক্টর সেই সুযোগ গ্রহণ করেন এবং যখন মারিয়ানের সাথে প্রথম দেখা হয়েছিল সেই সময়ে ফিরে যান।  ২০১২ সালের কান চলচ্চিত্র উৎসবে এই চলচ্চিত্রটির প্রথম প্রদর্শিত হয়েছিল।   কাহিনী সংক্ষেপ  প্রাক্তন ডিজাইনার, ভিক্টর ষাটের দশকে হতাশার মধ্যে রয়েছেন। স্ত্রী মারিয়েনের সাথে তার পারিবারিক সমস্যা হয় এবং তিনি আধুনিক প্রযুক্তিগত বিশ্বে থাকার আগ্রহ হারিয়ে ফেলেন। তাকে উৎসাহিত করার জন্য, তার ছেলে ম্যাক্সিম তাকে একটি কোম্পানির আয়োজিত অনুষ্ঠান থেকে একটি "টাইম ট্রাভেল" টিকিট কিনেছিল। এই কোম্পানি/সংস্থাটি গ্রাহকদের একটি জাদুকর ডিভাইসের মাধ্যমে তাদের পছন্দের যুগটিকে পুনরুদ্ধার করার অফার দেয় অর্থাৎ টাইম ট্রাভেল। কিছু ধনী গ্ৰাহক উইলিয়াম ফকনার,অ্যাডল্ফ হিটলারের সাথে বা ১৭ তম শতাব্দীর অভিজাতদের সাথে দেখা কিংবা একটি সন্ধ্যা কাটাতে পছন্দ করেন। ভিক্টর তিনি তার জীবনের সবচেয়ে তাৎপর্যপূর্ণ সপ্তাহে ফিরে যেতে আগ্রহী হন, যেখানে তিনি চল্লিশ বছর আগে, ১ মে ১৯৪৮ সালে লিয়নের লা বেল এপোকের ক্যাফেতে মারিয়নের সাথে প্রেম এবং দেখা করেছিলেন।  এই চলচ্চিত্রে মারিয়নের চরিত্রে অভিনয় করেছেন মার্গট, যিনি এন্টোইনের সাথে জটিল এবং অশান্ত সম্পর্কে জড়িত। পরবর্তীতে ভিক্টর নিজেকে বোঝায় মন দেয়, যতক্ষণ না এই "পুনর্গঠিত" স্মৃতিগুলোতে হারিয়ে যায়।   শ্রেষ্ঠাংশে   দানিয়েল ওত্যই ভিক্তর চরিত্রে  গিইয়োম কানে অঁতোয়ান চরিত্রে  দোরিয়া তিলিয়ে মার্গো চরিত্রে  ফানি আরদঁ মারিয়ান চরিত্রে  পিয়ের আর্দিতি পিয়ের চরিত্রে  দ্যনি পোদালিদেস ফ্রঁসোয়া চরিত্রে  মিশাএল কোএন মাক্সিম চরিত্রে  জ্যানি আর্নেসকে আমেলি হিসাবে  বারট্রান্ড পন্টেট  মরিস / ইয়ভন / হেমিংওয়ের ভূমিকায় ব্রুনো রাফেল্লি  গিসেল / মার্গোটের বন্ধু হিসাবে লিজি ব্রোচের  ফ্রেডি / হ্যানস অ্যাক্সেল ভন ফার্সেনের ভূমিকায় থমাস স্কিমেকা   প্রতিক্রিয়া  "রটেন টমেটোস" ওয়েবসাইটে চলচ্চিত্রটির সমালোচনা গড় ৭.৭/১০ এর সাথে ১৬ জন সমালোচকের পর্যালোচনাগুলির ভিত্তিতে ৮৮% ইতিবাচক অনুমোদন রেটিং রয়েছে। এছাড়া মেটাক্রিটিক-এ,সমালোচকদের উপর ভিত্তি করে ছবিটির গড় স্কোর ৭৫/১০০ যা সাধারণত অনুকূল রিভিউ নির্দেশ করে।  জনপ্রিয় লেখক ডেব্রুজ চলচ্চিত্রটির প্রশংসা করেছেন লিখেছেন, "এটিতে এমন একটি চিত্রনাট্য রয়েছে যা চার্লি কাউফম্যান চলচ্চিত্র হিসাবে উচ্চাভিলাষীভাবে কল্পনা করেছিলেন"। দ্যা হলিউড রিপোর্টার টড ম্যাকার্থি চলচ্চিত্রটিকে একটি" উপভোগ্য, আকর্ষণীয় এবং আসল রোমান্টিক কমেডি বলে অভিহিত করেছেন যা অনেকগুলি বিষয়কে তুলে ধরে একদম পরিপূর্ণ ভাবে।"   তথ্যসূত্র   বিষয়শ্রেণী:ফরাসি ভাষার চলচ্চিত্র বিষয়শ্রেণী:প্যারিসে ধারণকৃত চলচ্চিত্র
অস্ট্রিয়া জনতা পার্টি (Österreichische Volkspartei) অস্ট্রিয়ার ক্রিশ্চিয়ান গনতান্ত্রিকParties and Elections in Europe: The database about parliamentary elections and political parties in Europe, by Wolfram Nordsieck ও রক্ষণশীল একটি রাজনৈতিক দল। এই দলটি ১৯৪৫ সালে প্রতিষ্ঠিত হয়। দলটির নেতা হলেন উল্‌ফগ্যাংগ খুসেল (Wolfgang Schüssel)। দলটির তরুণ সংগঠন হল Junge Volkspartei। ২০০২ সালের সংসদীয় নির্বাচনে দলটি ২০৭৬৮৩৩ ভোট পেয়েছিল (৪২.৩০%, ৭৯টি আসন)। ২০০৪ রাষ্ট্রপতি নির্বাচনে এই দলের প্রার্থী, বেনিতা ফেরেরো ওয়াল্ডনার (Benita Ferrero-Waldner), ১ ৯৬৯ ৩২৬ ভোট পেয়েছিলেন (৪৭.৬%)। ইউরোপীয় পার্লামেন্টে এই দলের ৬টি আসন রয়েছে।   তথ্যসূত্র    বহিঃসংযোগ    Austrian People's Party (official site)  Austrian People's Party Country Studies - Austria  Austrian People's Party page on the European People's Party website  বিষয়শ্রেণী:অস্ট্রিয়ার রাজনৈতিক দল বিষয়শ্রেণী:অসম্পূর্ণ বিষয়শ্রেণী:১৯৪৫-এ প্রতিষ্ঠিত বিষয়শ্রেণী:অস্ট্রিয়ার রক্ষণশীল দল বিষয়শ্রেণী:অস্ট্রিয়ার রাজনীতি বিষয়শ্রেণী:উদারপন্থী রক্ষণশীল দল
মালিক মেহেরুন নিসা আফ্রিদি (; ; ৭ এপ্রিল, ১৯৪৩ – ৪ মার্চ, ২০১৩) ছিলেন একজন পাকিস্তানি আইনজীবী ও রাজনীতিবিদ। তিনি দু'বার সংসদ সদস্য ছিলেন। তিনি ১৯৮৮ থেকে ১৯৯০ সাল পর্যন্তhttp://www.na.gov.pk/uploads/former-members/8th%20National%20Assembly.pdf এবং ২০০৮ থেকে ২০১৩ সাল পর্যন্তhttp://www.na.gov.pk/uploads/former-members/13th%20National%20Assembly.pdf সংরক্ষিত নারী আসনে নির্বাচিত হয়েছিলেন। তিনি ১৯৬৮ সালের ২৪ শে এপ্রিল পাকিস্তান পিপলস পার্টিতে ছাত্রনেত্রী হিসাবে যোগ দিয়েছিলেন এবং ২০১৩ সালের ৪ মার্চ মৃত্যুর আগ পর্যন্ত তিনি নিজের দলের প্রতি অনুগত ছিলেন। তিনি পাকিস্তান পিপলস পার্টির কেন্দ্রীয় কার্যনির্বাহী কমিটির সদস্য ছিলেন।http://khyber1.rssing.com/chan-18278469/all_p1.html   প্রাথমিক জীবন  মালিক মেহেরুন নিসা আফ্রিদি ব্রিটিশ ভারতীয় সাম্রাজ্যের উত্তর-পশ্চিম সীমান্ত প্রদেশের পেশোয়ার শহরের আফ্রিদি গোষ্ঠীর মালিকদিন খেল বংশে জন্মগ্রহণ করেছিলেন যা বর্তমানে পাকিস্তানের খাইবার পাখতুনখোয়ার অংশ। তিনি জনাব ও জনাবা মালিক আবদুল মালিক আফ্রিদির কন্যা। নয় বছর বয়সে তাঁর বাবা মারা গিয়েছিলেন। তাঁর মা ছিলেন একজন স্কুল শিক্ষক এবং পরবর্তীতে জিএইচএসএস বেগম শাহাবুদ্দিন বিদ্যালয়ের অধ্যক্ষ।  তিনি পাকিস্তান গার্ল গাইড গাইডের সদস্য ছিলেন এবং পশ্চিম পাকিস্তান ও পূর্ব পাকিস্তানের (বর্তমান বাংলাদেশ) বিভিন্ন ক্যাম্পে অংশ নিয়েছিলেন। ১৯৬৫ সালের ভারত-পাকিস্তান যুদ্ধের সময় তিনি একজন স্বেচ্ছাসেবক ছিলেন এবং ভারতের বিমান আক্রমণে আহতদের সহায়তা করার জন্য পেশোয়ারের লেডি রিডিং হাসপাতাল তাঁকে নিয়োগ দেওয়া হয়েছিল।  তিনি রাজনীতিতে যোগদানের জন্য নিজের মা ও মামার কাছ থেকে অনুপ্রাণিত হয়েছিলেন। তাঁর মা পাকিস্তান আন্দোলনে সক্রিয় ছিলেন এবং তিনি সর্বভারতীয় মুসলিম লিগের সদস্য ছিলেন। তাঁর মা ব্রিটিশ শাসনের বিরুদ্ধে পেশোয়ারে অনুষ্ঠিত অসংখ্য ঐতিহাসিক প্রতিবাদেও জড়িত ছিলেন।   কর্মজীবন  মেহেরুন নিসা সরকারি পরিষেবা কমিশন কর্তৃক নির্বাচিত পশতু ভাষার প্রভাষিকা ছিলেন। তিনি পেশোয়ারের সুপরিচিত কলেজে "ফ্রন্টিয়ার কলেজ ফর উইমেন পেশোয়ার" এবং "মহিলা ডিগ্রি কলেজ নওশেরা"-তে শিক্ষকতা করেছিলেন।  তিনি ১৯৯৬ সালে বিচারপতি হিসাবে নিযুক্ত হতে অস্বীকার করেছিলেন যাতে তিনি পাকিস্তান পিপল পার্টিস উইমেন উইংয়ের (কেপি) সভাপতির পদে রাজনৈতিক কাজ চালিয়ে যেতে পারেন।   গ্রন্থপঞ্জি   গুলাবোনা (২০১৫)   তথ্যসূত্র   বিষয়শ্রেণী:আফ্রিদি জনগোষ্ঠী বিষয়শ্রেণী:পাকিস্তান জাতীয় পরিষদের মহিলা সদস্য বিষয়শ্রেণী:পেশোয়ারের ব্যক্তি বিষয়শ্রেণী:পাকিস্তান পিপলস পার্টির রাজনীতিবিদ বিষয়শ্রেণী:পাকিস্তানি সুন্নি মুসলিম বিষয়শ্রেণী:পশতু ব্যক্তি বিষয়শ্রেণী:২০১৩-এ মৃত্যু বিষয়শ্রেণী:১৯৪৩-এ জন্ম বিষয়শ্রেণী:পাকিস্তান জাতীয় পরিষদ সদস্য ১৯৮৮-১৯৯০ বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩ বিষয়শ্রেণী:২১শ শতাব্দীর পাকিস্তানি নারী রাজনীতিবিদ বিষয়শ্রেণী:ইউসুফ রাজা গিলানির সরকার
রোনাল্ড জন ক্রফোর্ড (২৬ মার্চ ১৯৩৬ - ৮ আগস্ট ২০১৮)  ছিলেন একজন অস্ট্রেলীয় হাটার প্রতিযোগী যিনি ১৯৫৬ সালের গ্রীষ্মকালীন অলিম্পিকে, ১৯৬০ সালের গ্রীষ্মকালীন অলিম্পিকে এবং ১৯৬৪ সালের গ্রীষ্মকালীন অলিম্পিকে প্রতিদ্বন্দ্বিতা করেছিলেন।    তথ্যসূত্র   বিষয়শ্রেণী:অস্ট্রেলীয় ক্রীড়া পদক বিজয়ী বিষয়শ্রেণী:অস্ট্রেলিয়ার মেডেল অব দি অর্ডার গ্রহীতা বিষয়শ্রেণী:১৯৬৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৬০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৫৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:অস্ট্রেলিয়ার অলিম্পিক মল্লক্রীড়াবিদ বিষয়শ্রেণী:অস্ট্রেলীয় পুরুষ হাঁটা প্রতিযোগী বিষয়শ্রেণী:২০১৮-এ মৃত্যু বিষয়শ্রেণী:১৯৩৬-এ জন্ম
জামেয়া তাওয়াক্কুলিয়া রেঙ্গা হচ্ছে সিলেট জেলার দক্ষিণ সুরমা উপজেলার মোগলা বাজারের পার্শ্ববর্তী রেঙ্গায় অবস্থিত একটি মাদ্রাসা। এই মাদ্রাসাটি বাংলাদেশের সিলেট শহর থেকে প্রায়  দক্ষিণ দিকে, সিলেট-মৌলভীবাজার মহাসড়কের পাশে অবস্থিত।Jamia Tawakkulia Renga Madrasah (Darul Hadith)। Wikimapia.org ১৯১৯ সালে এই প্রতিষ্ঠান আরকান আলী  প্রতিষ্ঠা করেন; অতঃপর এর কাজ তার ছেলে খলীফায়ে মাদানি হযরত মাওলানা বদরুল আলম  চালিয়ে যান। এর বর্তমান অধ্যক্ষ মাওলানা শামছুল ইসলাম খলিল এবং ভারপ্রাপ্ত অধ্যক্ষ মাওলানা মুহিউল ইসলাম বুরহান।  শিক্ষা স্তর এই মাদ্রাসা প্রাথমিক, মাধ্যমিক, উচ্চমাধ্যমিক, স্নাতক, এবং স্নাতকোত্তর ইসলামী শিক্ষা প্রদান করে। শিক্ষার ধরণ জামেয়াতে  একদম শিশু শ্রেণী থেকে উচ্চতর পর্যায় পর্যন্ত শিক্ষাদান করে থাকে। শিক্ষাস্তর : ১. নূরানি বিভাগ।  ২. হিফ্‌য-উল-কুরআন ৩. সাধারণ ইসলামি শিক্ষা।  শিক্ষাবিভাগ তিন স্তরে বিভক্তঃ   ১) কিতাব বিভাগ, ২) হিফয বিভাগ,  ৩) নূরানি বিভাগ  কিতাব বিভাগে পাঁচটি মারহালা বা স্তরঃ   ১.ইবতিদাইয়্যাহ (প্রাথমিক) ২.মুতাওয়াসসিতা (মাধ্যমিক) ৩.সানাবিয়্যা (উচ্চ মাধ্যমিক) ৪.ফযিলত (স্নাতক) ৫.তাকমীল (মাস্টার্স)।  হিফয বিভাগঃ ''হিফয বিভাগে হিফযে কুরআন  ছাত্র-শিক্ষক  ২০১৫ সালের মোতাবেক, এই প্রতিষ্ঠানে ৪২ জন কর্মকর্তা (প্রশাসনিক এবং শিক্ষা বিষয়ক) এবং প্রায় ১৩৫০জন শিক্ষার্থী রয়েছে।  তথ্যসূত্র উদ্ধৃতি  গ্রন্থপঞ্জি  বিষয়শ্রেণী:সিলেট জেলার শিক্ষাপ্রতিষ্ঠান বিষয়শ্রেণী:সিলেট জেলার কওমি মাদ্রাসা বিষয়শ্রেণী:১৯১৯-এ ভারতে প্রতিষ্ঠিত বিষয়শ্রেণী:দক্ষিণ সুরমা উপজেলা বিষয়শ্রেণী:বাংলাদেশের কওমি মাদ্রাসা বিষয়শ্রেণী:দেওবন্দি শিক্ষাপ্রতিষ্ঠান
পানি সরবরাহ ও পয়ঃ নিষ্কাশন কর্তৃপক্ষ বা ওয়াসা বাংলাদেশের বড় শহরগুলির পানি সরবরাহ এবং পয়ঃ নিষ্কাশনের কাজে নিয়োজিত একটি সরকারি প্রতিষ্ঠান। এটি সংশ্লিষ্ট শহরে থাকা সিটি কর্পোরেশনের নির্দেশনায় কাজ করে এবং সিটি কর্পোরেশনের সমান্তরাল প্রতিষ্ঠান। এটি ১৯৬৩ সালে তৎকালীন পাকিস্তান সরকারের এক অধ্যাদেশে প্রতিষ্ঠিত হয়।   বিভিন্ন শহরে ওয়াসা  বাংলাদেশে পাঁচটি ওয়াসা বর্তমান আছে। এগুলি হলোঃ  ঢাকা ওয়াসা  চট্টগ্রাম ওয়াসা  খুলনা ওয়াসা  রাজশাহী ওয়াসা  সিলেট ওয়াসা  কুমিল্লা ওয়াসা   তথ্যসূত্র   বিষয়শ্রেণী:বাংলাদেশের সরকারি সংস্থা বিষয়শ্রেণী:বাংলাদেশে পানি সরবরাহ ও পয়ঃনিষ্কাশন বিষয়শ্রেণী:১৯৭২-এ প্রতিষ্ঠিত বাংলাদেশের প্রতিষ্ঠান বিষয়শ্রেণী:পানি ব্যবস্থাপনা কর্তৃপক্ষ বিষয়শ্রেণী:ঢাকা ভিত্তিক সংগঠন
বালুরঘাট মহিলা মহাবিদ্যালয় টি মালদা জেলার  বালুরঘাট শহরে অবস্থিত। এই কলেজ বা মহাবিদ্যালয়টি ১৯৭০ সালে প্রতিষ্ঠিত হয়। এক সময় এই কলেজটি উত্তরবঙ্গ বিশ্ববিদ্যালয় এর অধীনে থাকলেও বর্তমানে এটি মালদা এ অবস্থিত গৌড়বঙ্গ বিশ্ববিদ্যালয় এর অধীনে পরিচালিত।  পঠন-পাঠনের বিষয় বিজ্ঞান বিভাগ  প্রাণী বিদ্যা  উদ্ভিদবিদ্যা  রয়ায়নবিদ্যা  কলা বিভাগ  বাংলা    ইংরাজি    সংস্কৃত    ইতিহাস    এডুকেশন    রাষ্ট্রবিজ্ঞান    অর্থনীতি   দর্শন  হোম সাইন্স  মাস্ কমনিকেশন কমার্স অনুমোদন বালুরঘাট মহিলা কলেজটি বিশ্ববিদ্যালয় মঞ্জুরি কমিশনের দ্বারা অনুমদিত। কলেজটি বর্তমানে নেকের সমক্ষায় সি গ্রেড বিশিষ্ট।  তথ্যসূত্র  বিষয়শ্রেণী:গৌড়বঙ্গ বিশ্ববিদ্যালয়ের অধিভুক্ত মহাবিদ্যালয় বিষয়শ্রেণী:পূর্বে উত্তরবঙ্গ বিশ্ববিদ্যালয়ের অধিভুক্ত শিক্ষাপ্রতিষ্ঠান বিষয়শ্রেণী:পশ্চিমবঙ্গের মহিলা বিশ্ববিদ্যালয় ও কলেজ বিষয়শ্রেণী:দক্ষিণ দিনাজপুর জেলার বিশ্ববিদ্যালয় ও মহাবিদ্যালয় বিষয়শ্রেণী:১৯৭০-এ পশ্চিমবঙ্গে প্রতিষ্ঠিত বিষয়শ্রেণী:১৯৭০-এ প্রতিষ্ঠিত শিক্ষাপ্রতিষ্ঠান
ব্যাস প্রণালি অস্ট্রেলিয়ার মূল ভূখণ্ড (মূলত ভিক্টোরিয়া অঙ্গরাজ্য) থেকে দক্ষিণের তাসমানিয়া দ্বীপকে পৃথককারী সমুদ্র প্রণালি। প্রণালিটি পূর্বে প্রশান্ত মহাসাগরের বাহু তাসমান সাগরকে পশ্চিমে ভারত মহাসাগরের বাহু অস্ট্রেলীয় মহাবাঁককে (Great Australian Bight) সংযুক্ত করেছে। ইংরেজ অভিযাত্রী ম্যাথিউ ফ্লিন্ডার্স প্রণালিটিকে ব্রিটিশ শল্যচিকিৎসক ও অভিযাত্রী জর্জ ব্যাসের নামে নামকরণ করেন। ব্যাস ১৭৯৮ সালে এই সমুদ্রপ্রণালিটি জাহাজে অতিক্রম করেন এবং প্রমাণ করেন যে তাসমানিয়া একটি দ্বীপ। প্রণালিটিতে প্রবাল প্রাচীর ও বহু দ্বীপ আছে, বিশেষত এর দক্ষিণভাগে। প্রণালিটি পূর্ব-পশ্চিমে ৫০০ কিলোমিটার দীর্ঘ এবং উত্তর-দক্ষিণে গড়ে ৩০০ কিলোমিটার প্রশস্ত। প্রণালিটি ৫০-৭০ মিটার গভীর। প্রণালিটির পশ্চিম প্রান্তসীমাতে কিং আইল্যান্ড দ্বীপ এবং পূর্ব প্রান্তসীমাতে ফুরনো দ্বীপপুঞ্জ অবস্থিত।  প্রণালিটিতে ১৯৬৫ সালে ব্যারাকুটা নামক স্থানে প্রাকৃতিক গ্যাস আবিষ্কৃত হয়। ১৯৬৭ সালে হ্যালিবাট ও কিংফিশ পেট্রোলিয়াম ক্ষেত্রগুলি আবিষ্কৃত হয়। ১৯৭০ সালে খনিজ তেলের উৎপাদন শুরু হয়।Hendrich, J.H., Palmer, I.D., and Schwebel, D.A., 1992, Fortescue Field, Gippsland Basin, Offshore Australia, In Giant Oil and Gas Fields of the Decade, 1978-1988, AAPG Memoir 54, Halbouty, M.T., editor, Tulsa: American Association of Petroleum Geologists,   তাসমানিয়ার আদিবাসীরা সম্ভবত ৪০ হাজার বছর আগে সর্বশেষ বরফ যুগে একটি স্থলযোজকের মাধ্যমে মূল অস্ট্রেলীয়া ভূখণ্ড থেকে তাসমানিয়া দ্বীপে আগমন করে। আজ থেকে ৮০০০ বছর আগে সমুদ্রের উচ্চতা বৃদ্ধি পেয়ে ব্যাস প্রণালির জন্ম হয় এবং তারা মূল অস্ট্রেলিয়া ভূখণ্ড থেকে বিচ্ছিন্ন হয়ে যায়।  তথ্যসূত্র  বিষয়শ্রেণী:অস্ট্রেলিয়ার সামুদ্রিক প্রণালি বিষয়শ্রেণী:ওশেনিয়ার সামুদ্রিক প্রণালি বিষয়শ্রেণী:ভারত মহাসাগরের প্রণালি বিষয়শ্রেণী:দেশ অনুযায়ী ওশেনিয়ার সামুদ্রিক প্রণালি
সুনাপরন্ত  (কোঙ্কাণী: सुनापरांत,  ) দেবনাগরী লিপির একটি কোঙ্কানি পত্রিকা ছিল।   ভারতের গোয়া ভিত্তিক, এটি ১৯৮৭ সাল থেকে ২০১৫ পর্যন্ত পরিচালিত হয়েছিল। End of an era: Sunaparant, Goa's only Konkani newspaper, shuts down after 28 years এটি গণেশ চতুর্থী বার্ষিক উৎসবের সময় একটি বিশেষ ম্যাগাজিন প্রকাশ করেছিল। গোয়ানদের  দীর্ঘদিনের লড়াইয়ের পরে ওই বছরের ৪ ফেব্রুয়ারি কোঙ্কাণীকে সরকারী ভাষা করার পরে ১৯৮৭ সালের ১৩ মে সুনাপরান্ত  শুরু হয়েছিল।   ইতিহাস  চন্দ্রকান্ত কেনি, যিনি রাষ্ট্রমতেরও সম্পাদনা করছিলেন, তিনি কোঙ্কানি আন্দোলনের দুর্গ মারগাও থেকে শুরু হওয়া চার পাতার কোঙ্কানি পত্রিকার প্রতিষ্ঠাতা সম্পাদক ছিলেন। তারপরে উদয় ভেম্ব্রে ও রাজু নায়ক তাঁর স্থলাভিষিক্ত হন, তারপরে সাদাকালো সংবাদপত্রটি ২০০৪ সালে ১০ পৃষ্ঠার রঙিন সংস্করণ সহ রাজধানী পানজী শহরে স্থানান্তরিত হয়। পানাজীতে সন্দেশ প্রভুদশাই, অনন্ত সালকর এবং বাবলি নায়েক এর সম্পাদক ছিলেন।  প্রথম সংস্করণটি প্রকাশের প্রায় ২৮ বছর পরে, সুনাপরন্ত  ১ আগস্ট ২০১৫ সালে এর ম্যানেজমেন্ট একে বন্ধ করে দিয়েছিল, এমন সিদ্ধান্তের কারণ হিসাবে তারা সংবাদপত্র প্রকাশের ব্যয়বহুল ব্যয়কে দায়ী করেছিল।    তথ্যসূত্র   বিষয়শ্রেণী:মালয়ালম ভাষার সংবাদপত্র বিষয়শ্রেণী:ভারতের দৈনিক সংবাদপত্র বিষয়শ্রেণী:গোয়ার গণমাধ্যম বিষয়শ্রেণী:১৯৮৭-এ প্রতিষ্ঠিত সংবাদপত্র
২০২১ ডিএফএল-সুপারকাপ ডয়চে ফুসবাল লিগা দ্বারা আয়োজিত জার্মান সুপার কাপের ২২তম সংস্করণ এবং ডিএফএল-সুপারকাপে নামে পরিবর্তন করার পর ১২তম আসর, যেটি একটি বার্ষিক ফুটবল ম্যাচ। এই ম্যাচে জার্মানির প্রধান দুটি ক্লাব প্রতিযোগিতা, বুন্দেসলিগা এবং ডিএফবি-পোকালের চ্যাম্পিয়ন দল প্রতিদ্বন্দ্বিতা করেছিল। এই ম্যাচে ২০২০–২১ বুন্দেসলিগার চ্যাম্পিয়ন বায়ার্ন মিউনিখ (যারা ৭৮ পয়েন্ট নিয়ে বুন্দেসলিগার শিরোপা জয়লাভ করেছিল) এবং ২০২০–২১ ডিএফবি-পোকালের চ্যাম্পিয়ন বরুসিয়া ডর্টমুন্ড (যারা ফাইনালে আরবি লাইপৎসিশকে ৪–১ হারিয়ে ডিএফবি-পোকালের শিরোপা জয়লাভ করেছিল) প্রতিদ্বন্দ্বিতা করেছিল। এই ম্যাচটি ২০২১ সালের ১৭ই আগস্ট তারিখে ডর্টমুন্ডের সিগনাল ইডুনা পার্কে অনুষ্ঠিত হয়েছিল।  ডিএফএল-সুপারকাপের পূর্ববর্তী আসরের চ্যাম্পিয়ন হচ্ছে বায়ার্ন মিউনিখ, যারা ২০২০ ডিএফএল-সুপারকাপে বরুসিয়া ডর্টমুন্ডকে ৩–২ গোলের ব্যবধানে পরাজিত করেছিল। বায়ার্ন মিউনিখ ৩–১ গোলের ব্যবধানে ম্যাচটি এবং ডিএফএল-সুপারকাপের ইতিহাসে নবমবারের মতো শিরোপা জয়লাভ করেছিল।  দল  দল  বাছাইপর্ব  পূর্ববর্তী অংশগ্রহণ১  বরুসিয়া ডর্টমুন্ড ২০২০–২১ ডিএফবি-পোকালের চ্যাম্পিয়ন ১১ (১৯৮৯, ১৯৯৫, ১৯৯৬, ২০১১, ২০১২, ২০১৩, ২০১৪, ২০১৬, ২০১৭, ২০১৯, ২০২০)  বায়ার্ন মিউনিখ ২০২০–২১ বুন্দেসলিগার চ্যাম্পিয়ন ১৪ (১৯৮৭, ১৯৮৯, ১৯৯০, ১৯৯৪, ২০১০, ২০১২, ২০১৩, ২০১৪, ২০১৫, ২০১৬, ২০১৭, ২০১৮, ২০১৯, ২০২০)  : গাঢ় দ্বারা উক্ত আসরের চ্যাম্পিয়ন নির্দেশিত।  ম্যাচ বিস্তারিত        গো  ১   গ্রেগর কোবেল রা.ব্যা.  ৩০   ফেলিক্স পাসলাক    সে.ব্যা.  ২৮   আক্সেল ভিটসেল সে.ব্যা.  ১৬   মানুয়েল আকানজি লে.ব্যা.  ১৪   নিকো শুলৎস ডি.মি.  ৮   মাহমুদ দাহুদ   সে.মি.  ২২   জুড বেলিংহাম    সে.মি.  ৭   জোভান্নি রেইনা    অ্যা.মি.  ১১   মার্কো রয়েস (অধি:)   সে.ফ.  ৯   আরলিং ব্রাউট হোলান্ড সে.ফ.  ১৮   ইউসুফা মুকোকো    বদলি খেলোয়াড়: গো  ৩৫   মারভিন হিৎস ম  ৬   টমাস ডেলেনি ম  ২০   রেইনিয়ের    ম  ৩৯   মারিউস ভলফ    ম  ৪৬   মার্কো পাশালিচ    ম  ৪৭   আন্তোনিওস পাপাদোপুলোস আ  ২১   ডোনিয়েল মালেন    আ  ২৭   স্টেফেন টিগেস আ  ৩৬   আন্সগার কনাউফ ম্যানেজার:  মার্কো রোস 300px    গো  ১   মানুয়েল নয়ার (অধি:) রা.ব্যা.  ৪৪   ইয়োসিপ স্তানিশিচ    সে.ব্যা.  ২   দায়োত উপামেকানো সে.ব্যা.  ৪   নিকলাস জুলে   লে.ব্যা.  ১৯   আলফন্সো ডেভিস সে.মি.  ৬   ইয়োজুয়া কিমিশ সে.মি.  ৮   লেয়ন গোরেৎস্কা রা.উ.  ১১   কিংসলে কোমঁ    অ্যা.মি.  ২৫   থমাস মুলার    লে.উ.  ৭   সের্জ নাব্রি    সে.ফ.  ৯   রবের্ত লেভানদোভস্কি    বদলি খেলোয়াড়: গো  ২৬   সভেন উলরাইখ র  ৩   ওমর রিচার্ডস র  ১৫   ক্রিস রিচার্ডস র  ২০   বুনা সার    র  ২৩   তঁগি নিয়ঁজু ম  ২৪   কোরঁতাঁ তোলিসো    ম  ৪২   জামাল মুসিয়ালা    আ  ১০   লিরয় জানে     আ  ১৩   এরিক মাক্সিম চুপো-মোতিং     ম্যানেজার:  ইয়ুলিয়ান নাগেলসমান  ম্যান অব দ্য ম্যাচ: রবের্ত লেভানদোভস্কি (বায়ার্ন মিউনিখ)  সহকারী রেফারি: মাইক পিকেল ফ্রেডেরিক আসমুট চতুর্থ রেফারি: ফ্লোরিয়ান বাডিস্টুবনার ভিডিও সহকারী রেফারি: টবিয়াস ভেলৎস সহকারী ভিডিও সহকারী রেফারি: রবার্ট ভেসেলম্যাচের নিয়ম  ৯০ মিনিট  পেনাল্টি শুট-আউট (যদি ফলাফল সমতায় থাকে)  সর্বাধিক ৯ জন বদলি খেলোয়াড় দলে অন্তর্ভুক্ত .  সর্বাধিক ৫ জন খেলোয়াড় বদল করা যাবে  তথ্যসূত্র  বহিঃসংযোগ     বিষয়শ্রেণী:ডিএফএল-সুপারকাপ
থাম্ব|১৯৫৫ সালে ভিগ্নেয়াউদ ভিঞ্চেন্ত দু ভিগ্নেয়াউদ (, মে ১৮, ১৯০১ - ডিসেম্বর ১১, ১৯৭৮) একজন মার্কিন প্রাণরসায়নবিদ  ছিলেন। তিনি জৈব রাসায়নিকভাবে গুরুত্বপূর্ণ সালফার যৌগগুলিতে তার  কাজের জন্য, বিশেষ করে একটি পলিপেপটাইড হরমোন সর্বপ্রথম সংশ্লেষণের জন্য ১৯৫৫ সালে রসায়নে নোবেল পুরস্কার পেয়েছিলেন ।   জীবনী  ভিগ্নেয়াউদ ১৯০১ সালের ১৮ মে ইলিনয়ের শিকাগোতে জন্মগ্রহণ করেন। তিনি ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে ১৯২৩ সালে বিএসসি এবং ১৯২৪ সালে এমএসসি ডিগ্রি অর্জন করেন। তিনি রোচেস্টার বিশ্ববিদ্যালয় থেকে ১৯২৭ সালে পিএইচডি ডিগ্রি অর্জন করেন। তিনি ১৯৩২ সালে জর্জ ওয়াশিংটন ইউনিভার্সিটি মেডিকেল স্কুলে যোগদান করেন এবং ১৯৩৮ সালে কর্নেল মেডিকেল কলেজে যোগদান করেন। The Nobel Prize in Chemistry 1955 Vincent du Vigneaud   তথ্যসূত্র    বহিঃসংযোগ   Vincent du Vigneaud - Biographical  www.nndb.com, Vincent du Vigneaud  MEDICAL CENTER ARCHIVES OF NEWYORK - PRESBYTERIAN/WEILL CORNELL  বিষয়শ্রেণী:১৯০১-এ জন্ম বিষয়শ্রেণী:১৯৭৮-এ মৃত্যু বিষয়শ্রেণী:মার্কিন প্রাণরসায়নবিদ বিষয়শ্রেণী:মার্কিন জীববিজ্ঞানী বিষয়শ্রেণী:মার্কিন নোবেল বিজয়ী বিষয়শ্রেণী:কর্নেল বিশ্ববিদ্যালয়ের শিক্ষক বিষয়শ্রেণী:ফরাসি বংশোদ্ভূত মার্কিন ব্যক্তি বিষয়শ্রেণী:নোবেল বিজয়ী রসায়নবিদ বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের প্রাক্তন শিক্ষার্থী বিষয়শ্রেণী:রচেস্টার বিশ্ববিদ্যালয়ের প্রাক্তন শিক্ষার্থী বিষয়শ্রেণী:উইলার্ড গিবস অ্যাওয়ার্ড বিজয়ী বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য  বিষয়শ্রেণী:এডিনবরা বিশ্ববিদ্যালয়ের শিক্ষক বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:মার্কিন ফিলোসফিক্যাল সোসাইটির সদস্য
অর্পিন্দর সিং (জন্ম ৩০শে ডিসেম্বর ১৯৯২) একজন ভারতীয় ট্রিপল জাম্পার । তিনি ২০১৮ এশিয়ান গেমসে স্বর্ণপদক লাভ করেছিলেন। এছাড়া তিনি গ্লাসগোতে ২০১৪ কমনওয়েলথ গেমসে ব্রোঞ্জ পদক জয় করেছিলেন।   কর্মজীবন  ২০১৪ সালের জুনে, অর্পিন্দর লখনৌতে ২০১৪ সালের জাতীয় আন্তঃরাজ্য চ্যাম্পিয়নশিপে ১৭.১৭ মিটার লাফিয়ে নিজস্ব সেরা লাফ করেন। তার আগের সেরাটি ছিল ১৬.৮৪ মিটার। এছাড়া তিনি রঞ্জিত মাহেশ্বরীর করা আগের জাতীয় রেকর্ড ভঙ্গ করেন এবং ২০১৪ কমনওয়েলথ গেমসের জন্য যোগ্যতা অর্জন করেছিলেন, যেখানে তিনি ব্রোঞ্জ পদক জিতেছিলেন।  ২০১৬ সালে আবার অর্পিন্দরের করার রেকর্ডটি ভেঙে ফেলেন রঞ্জিত মাহেশ্বরী    তথ্যসূত্র   বিষয়শ্রেণী:কমনওয়েলথ গেমসের অ্যাথলেটিক্সে পদক বিজয়ী বিষয়শ্রেণী:২০১৪ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি
শার্ঙ্গদেব (১২১০-১২৪৭) ছিলেন ত্রয়োদশ শতকের একজন ভারতীয় সঙ্গীতজ্ঞ, যিনি সঙ্গীত ও নাটকের উপর সংস্কৃত ভাষায়  সঙ্গীতরত্নাকর নামে সঙ্গীতের আকর গ্রন্থ রচনা করেন। ভারতীয় শাস্ত্রীয় সঙ্গীতের   হিন্দুস্থানী সঙ্গীত ও কর্নাটকী সঙ্গীত  উভয় ধারার সঙ্গীত ও নৃত্যের প্রামাণিক গ্রন্থ হিসাবে বিবেচনা করা হয়।  শার্ঙ্গদেব কাশ্মীরের এক ব্রাহ্মণ পরিবারে জন্মগ্রহণ করেন।  শার্ঙ্গদেব ছিলেন  সেউণ (যাদব) রাজবংশের রাজা সিংহানের (১২১০-১২৪৭) রাজসভার একজন সভা গায়ক তথা দরবারী। ভারতীয় উপমহাদেশের উত্তর-পশ্চিম অঞ্চলে ইসলামি আক্রমণের সময় এবং দিল্লি সালতানাতের শুরুতে, তার পিতামহ কাশ্মীর থেকে দাক্ষিণাত্যের ইলোরা গুহা সংলগ্ন অঞ্চলে  সেউণ (যাদব) রাজবংশের হিন্দু বসতি স্থাপন করেন। রাজা সিংহানের রাজসভায় শার্ঙ্গদেব স্বাধীনভাবে সঙ্গীতচর্চা ও  প্রধান হিসাবরক্ষকের কাজ করতেন।Ramanlal Chhotalal Mehta, Musical Musings: Selected Essays, Indian Musicological Society (1996), p. 46 অন্যদিকে তিনি ছিলেন একজন সফল আয়ুর্বেদ চিকিৎসক।।  ধারণা শার্ঙ্গদেব সঙ্গীত ও নৃত্যের উপর তার ধারণা সাতটি অধ্যায়ে সঙ্গীত রত্নাকর-এ উপস্থাপন করেছেন। সেগুলি হল- স্বর্গতাধ্যায় রাগবিবেকাধ্যায় #স্থানান্তর-সঞ্চয়নের প্রচুর ব্যবহার প্রকীর্ণকাধ্যায় (সঙ্গীত পরিবেশন) প্রবন্ধাধ্যায় (সঙ্গীত রচনা, শ্লোক) তালধ্যায় (ছন্দ) বাদ্যধ্যায়​​ নর্তনাধ্যায় (নৃত্য) তিনি অধ্যায়গুলিতে উপস্থাপনায় শব্দের প্রকৃতি, নিবন্ধন, মানুষ শুনতে পায় এমন ক্ষুদ্রতম স্বতন্ত্র ধ্বনি এবং বাদ্যযন্ত্র তৈরি করতে পারে এমন সঙ্গীতের ( শ্রুতি ), বাদ্যযন্ত্রের স্কেল এবং মোড, ২৬৪টি রাগ , বীট এবং সময়ের ভূমিকা ( তাল ), ছন্দ ইত্যাদির বৈশিষ্ট্য ও প্রতিটির পদ্ধতিগত আবশ্যকীয় গুণাবলী বিস্তারিত উল্লেখ করেছেন।  ১৪৫৬-৭৭ খ্রিস্টাব্দের মধ্যে বিজয়নগরের রাজা প্রতাপদেবের নির্দেশে কল্লিনাথ সঙ্গীতরত্নাকরের উপর একটি ভাষ্য লেখেন। গ্রন্থটি ৬০০ বছর ধরে সংগীতবিদদের কাজে গুরুত্বপূর্ণ গাইড বুক হিসাবে দিশা নির্দেশের কাজ করে আসছে। শার্ঙ্গদেবের উপর দক্ষিণী সঙ্গীতের বিশেষ প্রভাব ছিল। তার বইটি হতে জানা যায় যে, ভারতে তার পূর্বসূরিদের অনেকেই দক্ষিণের সঙ্গীতশিল্পী। তবে সঙ্গীত রত্নাকরের তার প্রতিষ্ঠিত সঙ্গীত পদ্ধতি এখন খুব কম লোকই বোঝেন। শার্ঙ্গদেবের প্রধান সুর 'মুখারি'ও  দক্ষিণী সঙ্গীতের প্রধান সুর।  প্রভাব ভারতীয় উপমহাদেশের মধ্যযুগের সবচেয়ে প্রভাবশালী সঙ্গীত তত্ত্ববিদদের একজন ছিলেন শার্ঙ্গদেব।  তার গ্রন্থটিকে ভারতীয় শাস্ত্রীয় সঙ্গীতের প্রথম আধুনিক বই" হিসাবে গণ্য করা হয়।  গ্রন্থটিকে অনেকে ভরতের নাট্যশাস্ত্রের মতোই তাৎপর্যপূর্ণ বলে মনে করেন। মার্কিন যুক্তরাষ্ট্রের মিউজিকোলজির অধ্যাপক সঙ্গীতজ্ঞ ডন মাইকেল রান্ডেলের মতে,  শার্ঙ্গদেবের পাঠ্য পুস্তকটি সর্বশ্রেষ্ঠ সম্পূর্ণ গ্রন্থ যা প্রাচীন ভারতীয় সঙ্গীত ঐতিহ্যের নাট্যশাস্ত্র এবং মাতঙ্গ মুনির 'বৃহদ্দেশী'কে ব্যাখ্যা করে।   আরো দেখুন  পুরন্দর দাস  রাগ  তাল  তানসেন  তথ্যসূত্র  বিষয়শ্রেণী:১২১০-এ জন্ম বিষয়শ্রেণী:১২৪৭-এ জন্ম বিষয়শ্রেণী:১৩শ শতাব্দীর ভারতীয় পণ্ডিত বিষয়শ্রেণী:সঙ্গীতবিদ্যা বিষয়শ্রেণী:মহারাষ্ট্রের ইতিহাস
ডাবগ্রাম ভারতের পূর্বপ্রান্তে অবস্থিত পশ্চিমবঙ্গ রাজ্যের জলপাইগুড়ি জেলার একটি জনগণনা নগর৷ এটি শিলিগুড়ি পৌরসংস্থা সংলগ্ন ও বৃহত্তর শিলিগুড়ি নগরের অংশ৷  ভূগোল ডাবগ্রাম জনগণনা নগরটি জলপাইগুড়ি জেলার রাজগঞ্জ ব্লকের অন্তর্ভুক্ত৷ এটি সাহু নদীর তীরে অবস্থিত৷ শহরটি শিলিগুড়ি পুলিশ কমিশনারেটের ভক্তিনগর থানার অন্তর্গত৷  জনতত্ত্ব ২০১১ খ্রিস্টাব্দের ভারতের জনগণনা অনুসারে ডাবগ্রাম জনগণনা নগরের জনসংখ্যা ১১৯০৪০ জন, যার মধ্যে ৬১০৭৮ জন পুরুষ ও ৫৭৯৬২ জন নারী৷ প্রতি হাজার পুরুষে ৯৪৯ জন নারী৷ ৬ বছর অনুর্দ্ধ ১৫০৯৩ জন শিশু, যা সমগ্র জনসংখ্যার ১২.৬৮ %৷ ৬ বছরোর্দ্ধ জনসংখ্যার ৭৩.২০% অর্থাৎ ৭৬০৯২ জন সাক্ষর৷https://www.census2011.co.in/census/city/195-dabgram.html শহরটির ৭০৫৫৭৯ জন বৃহত্তর শিলিগুড়ির অংশ৷  পরিবহন শহরটি ২৭ নং জাতীয় সড়ক, ১০ নং জাতীয় সড়ক, ১২এ নং রাজ্য সড়কের নিকটে অবস্থিত৷ বাগডোগরা বিমানবন্দরটি শহরটির নিকটেই অবস্থিত৷ উত্তরবঙ্গের অন্যতম গুরুত্বপূর্ণ শহর শিলিগুড়ির পার্শ্ববর্তী হওয়ার জন্য এই শহরটি থেকে জেলাটির বিভিন্ন শহরসহ কোচবিহার, জলপাইগুড়ি ও কিশানগঞ্জ শহর সড়কপথে যুক্ত৷ নিকটবর্তী রেলস্টেশনটি হলো নিউ জলপাইগুড়ি জংশন রেলওয়ে স্টেশন৷   তথ্যসূত্র   বহিঃসংযোগ  বিষয়শ্রেণী:জলপাইগুড়ি জেলার শহর ও নগর বিষয়শ্রেণী:শিলিগুড়ির পাড়া
থাম্ব|200px|টাউন্সভিলে ফরেনসিক পরীক্ষার সময় কাজ ২ কাজ ২ (ইংরেজি:Kaz II ; ভৌতিক ইয়ট খেতাবপ্রাপ্ত) হলো একটি ৯.৮-মিটার কাঠের ভেলা বা ইয়ট যা ১৮ই এপ্রিল ২০০৭ সালে অস্ট্রেলিয়ার উপকূল থেকে ১৬৩ কিমি. (৮৮ ন্যাটিকাল মাইল) দূরে পাওয়া গিয়েছিল। ইয়টটিতে তিনজন যাত্রী ছিল কিন্তু ইয়টটি উদ্ধারের সময় তাদের কাউকেই খোঁজে পাওয়া যায় নি। এই রহস্যময় ঘটনাটিকে মেরি চেলেস্টার সাথে তুলনা করা হয়।   নাবিকদল-এর অন্তর্ধান  অস্ট্রেলিয়ান মেরিটাইম সেফটি অথরিটির মতে, কাজ ২ ১৫ই এপ্রিল ২০০৭ সালে এয়ারলাই সৈকত থেকে যাত্রা শুরু করে এবং টাউন্সভিল যাচ্ছিল। ইয়টটিতে যাত্রী ছিল তিন জন; তাদের মধ্যে মালিক ডেরেক বাটেন এবং তার প্রতিবেশী দুই ভাই পিটার ও জেমস টান্সটিড।  ১৮ই এপ্রিল প্রথম জানা গিয়েছিল কোন সমস্যা হয়েছে, যখন এটিকে একটি হেলিকাপ্টার আবিষ্কার করে, তখন ইয়টটি গ্রেট বেরিয়ার রিফ উপস্থ এলাকার দিকে নিয়ে যাওয়া হচ্ছিল এবং এর ক্রুরা অবশাদগ্রস্থ ছিল। ২০শে এপ্রিল মেরিটাইম কর্তৃপক্ষ ইয়টি ধরতে সক্ষম হয় এবং একটি নৌকার সাহায্যে ইয়টটিতে আরোহণ করে। তারা সেখানে ঢুকে সবকিছু ঠিকই দেখতে পায় কিন্তু শুধু যাত্রী তিনজন অনুপস্থিত। এই অবস্থাকে তারা অদ্ভুত বলে মন্তব্য করেছিল।  তারা সেখানে যা পেয়েছিল তা ছিল অদ্ভুত কারণ সবকিছুই ঠিকঠাকমতই ছিল। - জন হল, কুইন্সল্যান্ড এর জরুরি ম্যানেজমেন্ট অফিস।  যেদিন কর্তৃপক্ষের লোকজন ইয়টটিতে আরোহণ করে সেদিনই কুইন্সল্যান্ড এর জরুরি ম্যানেজমেন্ট অফিস থেকে সরকারি কর্মকর্তারা একটি মন্তব্য দেন। তারা বলেন, ইয়র্টটিতে গিয়ে দেখা যায় ইঞ্জিন তখনো চলছে, একটি ল্যাপটপ তখনো অন হয়ে আছে , রেডিও ও জিপিএস ঠিক আছে এবং তিনজনের খাবার সাজানো টেবিলে। সরকারি কর্মকর্তারা আরো নিশ্চিত করেন নৌযানটির জরুড়ি অবস্থার জন্য সকল যন্ত্রপাতিই ঠিক রয়েছে। লাইফ জ্যাকেটও ছিল। সংবাদ মাধ্যমের সূত্রে জানা যায়, ইয়টে একটি ছোট নৌকাও ছিল যা বিপদের মুহূর্তে ব্যবহার করা যেত। সাধারণভাবে সেখানে একটি মাত্র সূত্র ছিল যে, ইয়টের একটি পাল কিছুটা ছিদ্র ছিল। (যদিও এটি অজানা)। পরবর্তীতে তদন্ত কর্মকর্তারা একটি ভিডিও টেপ আবিষ্কার করেন যেটি ইয়টটি উদ্ধারের কিছুক্ষণ পূর্বে ধারণ করা। ভিডিওটিতেও তিনজনের মধ্যে বিপদের কোন আশঙ্কার ছাপ চেহারাতে ছিল না। অনুসন্ধান দল গঠন করে তাদের খোঁজ করা হলেও আর কোনদিনই তিনজনকে জীবিত বা মৃত উদ্ধার করা যায়নি।   তথ্যসূত্র    বহিঃসংযোগ   অফিসিয়াল অনুসন্ধানের প্রতিবেদন   বিষয়শ্রেণী:ভৌতিক জাহাজ বিষয়শ্রেণী:সমুদ্রে হারিয়ে যাওয়া ব্যক্তি বিষয়শ্রেণী:অস্ট্রেলিয়ার জাহাজ বিষয়শ্রেণী:২০০৭-এ সামুদ্রিক ঘটনা